Preterito perfecto d'indicativo en bavaro

O preterito perfecto d'indicativo en bavaro (Peafekt) se fa servir ta charrar de accions pasadas. Se conoixe a vegadas tamién como segundo pasau (en bavaro Zwoate Vagangenheit).

Formación d'o preterito imperfecto d'indicativo
En bavaro, igual que en alemán se forma o preterito perfecto con aduya d'os verbos auxiliars "sei" y "håm". A formación d'iste tiempo verbal ye igual a como se fa en alemán.

 O verbo håm se fa servir como auxiliar con verbos transitivos y reflexivos u que describen un comportamiento. Istos verbos se conchugan con a conchugación de present d'indicativo de håm y o participio perfecto d'o verbo a conchugar. Un eixemplo de conchugación d'o verbo singà (en aragonés "cantar") ye:

 Persona Conchugación Aragonés 1ª Sing. i håb gsågd yo he cantau/ato 2ª Sing. du håsd gsågd tú has cantau/ato 3ª Sing. eà/sie/es håd gsågd él/ella ha cantau/ato 1ª Plur. mià ham gsågd nusatros hemos cantau/ato 2ª Plur. ià habds gsågd vusatros hez cantau/ato 3ª Plur. de ham gsågd éls han cantau/ato

 Igual que pasa en l'aragonés, o verbo auxiliar sei se fa servir con verbos intransitivos que describen un cambio de posición dende un punto A dica B (por eixemplo "kemà", en alemán "kommen", venir; "geh", en alemán "gehen", ir-ie; "faan", en alemán "fahren", adugar; "springen", en alemán "schbringà", blincar) u d'estau u condición (por eixemplo "aufwachen", en alemán "aufwachen", rebellar-se; "schdeàm", en alemán "sterben", morir-se; "verwelken", en alemán "verwelken", marchitar-se). Tamién fan o perfecto con "sei" os verbos "sei" (en alemán "sein", ser/estar), "weàn" (en alemán "werden", fer-se) y "bleim" (en alemán "bleiben", permaneixer). Istos verbos se conchugan con a conchugación de present d'indicativo de sei y o participio perfecto d'o verbo a conchugar. Un eixemplo de conchugación d'o verbo geh (en alemán "gehen", ir-se-ne) ye:

 Persona Conchugación Aragonés 1ª Sing. i bin/bi gangà yo me'n soi iu 2ª Sing. du bisd gangà gween tú te'n yes iu 3ª Sing. eà/sie/es is gangà gween él/ella se'n ye iu 1ª Plur. mià sàn/hàn gangà gween nusatros mos ne somos ius 2ª Plur. ià seids gangà gween vusatros tos ne soz ius 3ª Plur. de sàn/hàn/hànd gangà gween éls se'n son ius

Existen manimenos verbos que sinyalan que expresan una posición fixa como "schdeh" (en alemán "stehen", permaneixer) u "sitzn" (en alemán "sitzen", posar-se) y que tanto en bavaro como en alemán bavaro se conchugan con sei (en alemán "sein"), mientres que en alemán estándard se fa con haben. O emplego d'o verbo "håm" (en alemán "haben") en a formación d'o pasau perfecto en os dialectos d'o sud da un significau totalment diferent a la frase (asinas en alemán estándard en o sud "er ist gesessen" significa "(él) se posó", mientres que a forma que s'emplegaría en o norte, "er hat gesessen", s'entendería como "(él) yera en a garchola").

 Bavaro Alemán bavaro Alemán estándard Aragonés i bin gsessn  ich bin gesessen  ich habe gesessen  yo m'he posau i bin gleeng  ich bin gelegen  ich habe gelegen  yo m'he chitau i bin gstandn  ich bin gestanden  ich habe gestanden  yo m'he devantau

Bibliografía
 "Bairische Grammatik". Ludwig Merkle. Hugendubel. Múnich, 1975. ISBN 3-88034-127-3

Categoría:Tiempos verbals en bavaro